Update
Potrivit mai multor informații, nu ar fi vorba de un călugăr adevărat, ci de un fals-călugăr.
Știrea inițială
Imagini cu o cruzime de nedescris au fost postate pe Facebook de un internaut. În interiorul unui restaurant, un bărbat ce pare a fi călugăr, din îmbrăcămintea pe care o poartă, are o discuție cu un agent de pază, după care este luat la bătaie și este scos din local.
"Ieși afară! Sar la bătaie, am dreptul", a spus agentul de pază.
"Bă', tăticule, nu înțelegi că eu te mănânc pe tine, așa din cap până în picioare?!", i-a repliat bărbatul.
Apoi, agentul de pază îi dă cu un spray în față călugărului, după care acesta, vizibil afectat, se trage în spate. Agentul de pază începe ulterior să-l lovească cu bâta până iese din local.
Niște femei prezente la o masă în restaurant au exclamat: "hei, hei!", însă agentul de pază nu pare să țină cont.
Imaginile au provocat un val de indignare în mediul online, majoritatea acuzându-l pe agentul de pază pentru modul crud în care l-a lovit pe călugăr.
Fiți la curent cu ultimele noutăți. Urmăriți DCNews și pe Google News